**Referat fra møte i konventkomitéen for OØKNA XXVIII, søndag 18. august 2024.**

**Møte 9**

**Zoom Meeting ID: 592 751 9366 Passord: service**

# OØSK har delegert ansvaret til OØKNA XXVIII med å arrangere konvent.

* Leder ønsket velkommen
* Presentasjonsrunde: **10 personer til stede:**
* **Leder**
* **Nestleder**
* **Sekretær**
* **Underkomitéledere for: Kunst og design, Salg, Program, Registrering**
* **Avtroppende og påtroppende leder for Innkvartering**
* **1 øvrig medlem**

**(Fraværende underkomitéledere og medlemmer fra hovedstyret har gitt beskjed til leder om at de ikke kunne stille på dagens møte)**

* Stille stund
* Tradisjoner lest
* 12 konsepter lest
* Dagsorden godkjent
* Eventuelt:

**Evt 1: Skal leder overta ansvaret for Underholdning, siden denne komitéen fremdeles mangler?**

**Evt. 2: Peter fra Tyskland v/representant vil ha salgsbord på konventet.**

**Saker til dagsorden:**

1. **VALG:**

|  |
| --- |
| 1. Underkomitéledere 1 år rusfri tid**Det var 1 kandidat som stilte til valg som ny leder for innkvarteringskomitéen.** |
| **Kandidaten ble valgt inn!** |

Etter dagens møte anser vi ansvarsområdene som fordelt. Det kan selvfølgelig gjennomføres valg dersom det skulle bli endringer i vervene som allerede er besatt.

1. Underkomitérapporter (mål og framdrift).

**Salg**

Det har nå blitt foretatt en bestilling. Salg har samarbeidet med Kunst og design. Kasserer og leder overtok ansvaret for selve bestillingen, som ble sendt på fredag 16. Det ble bestilt 80 kopper til 73,- pr. stk., 80 t-skjorter til 100,- pr. stk., og 15 hettegensere til 266,- pr. stk. (prisene oppgitt er innkjøpsprisen). Leder for salg har nå hovedsakelig ansvar for å sette opp vaktlister og bemanne salgsboden på konventet.

**Kunst og design**

Har samarbeidet med Salg, kasserer og leder om bestillingen av salgsvarer. Har vært i kontakt med leder og nestleder for å få i stand infoflyeren. Nå har Kunst og design fått oversikt over materiellet fra tidligere konventer, og hatt et par møter i komitéen. De planlegger å lage en «pressevegg» med konventets logo, som folk kan ta bilder foran og vurderer å skaffe polaroidkameraer m/film som medlemmer kan ta bilder med.

**Program**

Programmet er lagt ut i chatten. Det er klart, utenom at auksjon eller loddsalg

skal legges inn på lørdagen. De venter på svar fra ønsket hovedspeaker, men har en i bakhånd om det ikke skulle ordne seg. Ellers er speakere på plass!

**Registrering**

Registreringsbåndene har kommet, så de er i boks! Komitéen jobber med vaktlistene for registreringsdisken på konventet (lettere å få gjort denne jobben nå som programmet foreligger!).

Registreringskomitéen ønsker tilbakemelding på dette spørsmålet: Skal deltagerne få selve programmet på et kort rundt halsen, eller skal det gjøres tilgjengelig via QR-kode?

Det var flere som ønsket programmet printet på et fysisk kort til å ha rundt halsen. Disse kan f.eks. ha teksten «Hei, jeg heter … og er rusavhengig» med et felt der man kan skrive navnet sitt på forsiden, og programmet på baksiden.

Det kom også inn forespørsel om at det printes ut programmer i A3-format, som kan henges opp rundt om kring på skolen.

**Café**

Det har ikke skjedd så mye i komitéen siden sist. De skal ha møte i slutten av august, for å planlegge den konkrete organiseringen av arbeidet; bl.a. skrive handlelister og skaffe folk til å bake kaker. Har fått låne tre toastjern. Caféutstyret fra tidligere konventer ser ut til å ha forsvunnet. Kaffe lages på annet vis, så de trenger ikke kaffetraktere. De trenger fremdeles vaffeljern, og spør konventkomitéen om dette skal kjøpes inn.

Svar: **Underkomitéer står fritt til å bruke sitt budsjett til det som er nødvendig for gjennomføring av deres arbeid, så lenge midlene benyttes forsvarlig.**

**Innkvartering**

Hadde møte på tirsdag. De har laget gjøremålsliste og delegert oppgaver. Røykeskilt er printet ut, og de har kjøpt inn skittentøyskurver til innsamling av pant. De skal skaffe bøtter til å sette ved siden av, slik at folk kan tømme ut slantene. Dette vil forhåpentligvis forebygge at det blir så mye klin med panten. De har åtte frivillige til rigging, hvorav fire er nykommere. Komitéen kommer til å ha ukentlige møter fremover, i forkant av konventkomitémøtene.

**Mat**

Planen er å lage italiensk gryte, med brød og smør som tilbehør. Gryten blir laget i to versjoner: én med kjøtt, og én vegetar. De planlegger å ta 100 kr for middagen. Matbonger selges i registreringen. De har fått oversikt over det som finnes av materiell fra tidligere konventer. Det planlegges innkjøp av duk på rull, éngangsbestikk og -tallerkener. De holder på med å skaffe store kjeler. **De får tips om å merke kjelene/utstyret de låner etter hvert som de får det inn, f.eks. med en lapp rundt hanken, slik at det ikke blir så vanskelig å finne riktig eier når konventet er over.**

1. Hovedstyrets rapporter.

**Leder**

Har gått gjennom utstyr fra tidligere konventer sammen med Kunst og design. Deltok på OR-møtet, og spurte om de ville ha stand på konventet. Fikk tips derifra om å bruke våre IP-er for info til pressen, dersom de skulle dukke opp på konventet eller ta kontakt på annen måte. Har hatt møter med underkomitéer og nestleder. Har skrevet tekst til infoflyeren og oversendt den til Kunst og design, som skal designe og publisere den. Han har kommunisert med firma om bestillingen og logovegg.

**Nestleder**

Har hatt mange samtaler med leder. Vært på møter i Innkvartering, Kunst og design, Program og snakket med leder av Opptak.

**Sekretær**

Har skrevet referat fra forrige møte, sendt det til leder og fått det lagt ut på nett. Hun har kommunisert hyppig med leder, og gått med på å hjelpe leder med underholdningen, i hvert fall med å skaffe «underholdere»!

1. Økonomi

**Kasserer**

Var ikke tilstede.

1. Gamle saker

**Sak 1: Plassering av Clean Design**

(Dette sjekkes nærmere på befaring. Konsensus for å gi Clean Design annen plassering enn i fjor, da det er ytret et ønske fra dem om det. Alternativer er innerst inne i salen eller ved inngangspartiet.)

**Saken kommer opp igjen etter vi har vært på befaring.**

**Sak 2: Plassering av bankterminaler**

(Wifi, Vipps, bankterminal og andre muligheter sjekkes på befaring. Vipps har tidligere hatt dårlig dekning. Kasserer undersøker forslag om alternativt forslag «I-zettle» som betalingssystem. Tilgang til nett er en utfordring, det har tidligere vist seg å være vanskelig å komme forbi brannmuren der, IT-kyndig NA-medlem kontaktes for råd og konsultering.)

* Kunst og design ønsker hjelp av IT-kyndig medlem til å sette opp videoskjermer for bruk på konventet.

**Saken jobbes med, og vil komme opp fortløpende når mer informasjon er tilgjengelig.**

1. Nye saker

**Sak 3:** **Retningslinjer vedrørende personer som møter opp i ruset tilstand.** Saken ble presentert av innkvarteringskomiteen. De hadde hørt at det tidligere har oppstått vanskelige situasjoner hvor personer har møtt opp ruset på konventet, ved et tilfelle midt på natten. De ønsket å vite hvilke retningslinjer som gjelder i slike tilfeller.

Tilbakemeldinger:

-Vi avviser ingen som ønsker å være der; som ønsker tilfriskning.

-Grensen går ved utagerende, voldelig, eller svært forstyrrende atferd. I slike

tilfeller kan man ringe politiet.

-Dersom noen har med seg rusmidler, så kan vi be dem gå ut og legge det fra seg før de kommer tilbake, for slik å beskytte våre medlemmer.

-Søk støtte hos andre medlemmer, be om hjelp!

-Konventledelsen og «oldtimerne» står til disposisjon.

-Det er lurt å alliere seg med noen som sover på skolen. Man kan spørre om man har lov til å vekke vedkommende dersom det skulle dukke opp en slik situasjon på nattestid.

**Sak 4: Service-skjorter.**

Leder skal få et tilbud fra leverandøren (som vi har bestilt merch gjennom) hvis det er stemning for det. Leverandøren skulle se om han hadde noen t-skjorter liggende som vi kunne få billig, disse er da tenkt uten logo men med skrift i farger og stil som logoen.

Vi må sannsynligvis betale for dem selv, til innkjøpspris, men håpet er at vi skal kunne få dem billig. Under 100 kr. Fargen blir bestemt av hva leverandøren har på lager, men vi får vurdere å gi Innkvartering en egen farge dersom det blir mulig, sånn at folk på konventet vet hvem de skal spørre om hjelp.

Det kom forslag om at noen kunne legge ut for skjortene, og hvis budsjettet går i overskudd kan de finansieres over budsjettet i etterkant. Dette er en mulighet vi kan vurdere.

**Leder skal høre med leverandøren, og informasjon/bestillingsønsker vil komme fortløpende i chatten.**

1. Eventuelt

**Evt 1: Skal leder overta ansvaret for Underholdning, siden denne komitéen fremdeles mangler?**

Leder, sammen med sekretær og med hjelp av kasserer, fikk tillit til å ordne underholdningsbiten på konventet.

**Evt. 2: Peter fra Tyskland/v representant vil ha salgsbord på konventet.**

Det ble holdt en rask avstemming, og alle sa ja til at han kan få ha salg på konventet, med forbehold om at han tar den plassen som er ledig etter at vi har plassert de andre salgsbordene etter den prioriteringen vi allerede har bestemt.

**Neste møte blir søndag 25. august kl. 19.00 på Zoom**

**Zoom møte ID: 592 751 9366
Passord: service**

* Avsluttet med sinnsrobønnen

Sekretær, 22.08.24